Bagua

Ang bagua () ay walong mga trigrama na ginagamit sa kosmolohiyang Taoista upang kumatawan sa mga saligang prinsipyo ng realidad, na tinatanaw bilang isang kasaklawan ng walong magkakaugnay na mga diwa. Ang bawat isa ay binubuo ng tatlong mga guhit, na ang bawat linya ay maaaring "putol" o "walang patid", na kumakatawan sa yin o kaya sa yang. Dahil sa kayariang may tatlong mga bahagi, kadalasan tinutukoy ang mga ito bilang mga "trigrama".

Ang mga trigrama ay may kaugnayan sa pilosopiya ng taiji, sa taijiquan at sa wu xing, o "limang elemento". Ang mga ugnayan sa pagitan ng mga trigrama ay kinakatawan sa dalawang mga pagkakaayos, ang "Primordiyal" (先天八卦, "mula sa simula"), "Mas Maagang Langit" o baguang "Fuxi" (伏羲八卦), at ang "Inihayag" (後天八卦), "Mas Huling Langit" o baguang "King Wen".  Ang mga bagua ay mayroong pagkakaukol sa astronomiya, astrolohiya, heograpiya, heomansiya, anatomiya, sa mag-anak, at kung saan pa man.

Ang sinaunang klasikong Intsik na I Ching ay binubuo ng 64 na maaaring maging paris ng mga trigrama (tinatawag na mga "heksagrama") at mga paliwanag hinggil sa mga ito.

Mga sanggunian

Mga salita at mga pariralang Intsik
Kosmolohiyang esoteriko
I Ching
Simbolismo
Kosmolohiyang Taoista